
Ştire 

ANFP – participare la reuniunea Comitetului de Monitorizare a PODCA 
Agenția Națională a Funcționarilor Publici informează că în data de 24 iunie 2015, în Bucureşti, a avut loc a șaisprezecea reuniune a Comitetului de Monitorizare (CM) a Programului Operațional Dezvoltarea Capacității Administrative (PODCA) 2007-2013. 

Reprezentantul instituției, doamna Lavinia Niculescu - director, a prezentat rolul ANFP în cadrul procesului de reformă prin evidențierea rezultatelor, a sustenabilității și complementarității proiectelor gestionate la nivelul ANFP, precum și a impactului acestora asupra reformei administrației publice.

Menționăm că la eveniment au participat reprezentanţi ai Comisiei Europene, ai Ministerului Dezvoltării Regionale și Administrației Publice (MDRAP) şi Autorității de Management - Programul Operațional Dezvoltarea Capacității Administrative (AMPODCA), ai autorităților de management pentru programele operaționale, ai administrației publice centrale și locale, societăţii civile şi organizațiilor non-guvernamentale.

